Ymateb adfyfyriol unigol i’r Profiad Addysgu Proffesiynol
O fewn yr aseiniad hwn mi fyddaf yn adfyfyrio ar fy nghyfnod cyntaf o Brofiad Addysgu Proffesiynol (PAP). Mi fyddaf yn adfyfyrio ar y tair wythnos rwyf wedi arsylwi fy athrawes dosbarth a chyfleodd cefais i ddysgu rhai gwersi gwahanol. Roeddwn yn rhan o’r Cyfnod Sylfaen ar y rhan cyntaf o fy mhrofiad Addysgu Proffesiynol yn flwyddyn 2, ond roedd gwersi blwyddyn 1 a 2 wedi ei gymysgu oherwydd ei grwpiau gallu. Mae’r cyfnod hon wedi rhoi cyfle i mi ddysgu yn uniongyrchol am y wahanol strategaethau dysgu, addysgu ac ymddygiadol wahanol sydd yn cael ei ddefnyddio pob dydd o fewn ysgolion cynradd.
Yn yr wythnos gyntaf o PAP roeddwn yn gyffrous ond braidd yn nerfus am y profiad i gyd gan nad oeddwn yn gwybod sut oedd y plant yn mynd i ymgartrefi gyda fi yn y dosbarth. Targed osodais i fy hun oedd gwneud yn siŵr bod pob un plentyn yn gyfforddus gyda fy mhresenoldeb yn y dosbarth. Cefais lawer o brofiad erbyn diwedd yr wythnos er mwyn dod i nabod y dysgwyr gan arwain rhai gweithgareddau grŵp, mynd ar ddyletswydd amser chwarae a chymryd rhan mewn clybiau allgyrsiol ar ôl ysgol. Wrth greu perthynas da gyda’r dysgwyr tu allan i’r dosbarth ddysgu bydd hyn yn medru arwain i berthynas dda tu fewn i’r dosbarth. Mae’r safon SAC S.1.2 yn datgan wrth i athrawes greu perthynas gydag unigolion bydd yn helpu’r unigolyn i wneud ei gorau o’u potensial i ddysgu (Llywodraeth Cymru, 2009). Yn ôl Every Child Matters ‘people become engaged when relationships are continuous, and their lives improve as a result’ (TNA 2010) sydd yn dangos ei fod yn bwysig i gael perthynas dda gyda’r dysgwyr. Mae Grigg hefyd yn son am sut ‘dylai iechyd, lles a diogelwch plentyn fod yn y brif ystyriaeth yn bopeth bu’n gwneud’ (2014). Roedd yn holl bwysig i mi nad oedd y dysgwyr gydag unrhyw bryder fy mod i yno. Er mwyn cyflawni hyn roedd rhaid gwneud yn siŵr tra roeddwn ar yr wythnos arsylwi bod y dysgwyr yn teimlo’n gyfforddus i fedru dod lan i mi i ofyn am y gwaith, unrhyw gwestiynau oedd ganddyn nhw ac am unrhyw beth ddigwyddodd amser chwarae a chinio. Llwyddais i gyflawni’r targed hon yn ystod PAP ac roeddwn yn hapus iawn erbyn diwedd yr wythnos arsylwi fy mod i wedi dysgu enw pob un dysgwr ac roedd pob un yn hapus gyda fy mhresenoldeb.
Thema fy nosbarth yn ystod fy nghyfnod PAP oedd ‘Cripian Cropian’ a oedd yn cael ei ddefnyddio ar draws y meysydd dysgu. Llyfr Pori'r Pry Copyn oedd llyfr yr wythnos a chefais dasg ei osod i mi i greu gwers rhifedd ar gynhwysedd felly cymerais gyfle i greu gwers y tu allan yr wythnos hon, gwelaf fod y dysgwyr wedi cyffroi wrth fynd allan a oedd yn rhoi'r hyder i mi fod gan y dysgwyr diddordeb yn y wers. Ar ddechrau fy nghyfnod PAP nad oeddwn yn rhy hyderus i wahaniaethu gwaith grwpiau gallu gwahanol ond dyna oedd fy nharged diwedd yr wythnos a osodwyd gan fy mentor. Un o bryderon oedd gennaf oedd bydd y gwaith yn naill ai rhy anodd neu dim digon heriol iddyn nhw, gall wedi arwain i’r dysgwyr colli diddordeb yn y wers. Roedd dosbarth blwyddyn 1 a 2 wedi ei gymysgu o ran gallu felly roedd yna pum grŵp o 10 dysgwyr yn y ddau ddosbarth. Targed o fy mentor ar ddiwedd yr wythnos arsylwi ar gyfer fy wythnos gyntaf o ddysgu oedd gwahaniaethu'r gweithgaredd yn ôl ei grwpiau gallu.  Roedd yn anodd ddechrau i wahaniaethu'r gweithgaredd gan nad oeddwn yn hollol siŵr sut bydd pob grŵp yn ymdopi gyda’r dasg, gan fod ystod eang o wahanol allu ym mhob grŵp gallu. Yn ôl Vygotsky mae gwahaniaethu o ran gallu yn bwysig ond bod yna angen i wybod pa gallu sydd ganddynt hwy oherwydd ‘by having a knowledge of what a child already knows should inform the next stage of learning and what interventions are necessary  to enable successful learning’ (TNA 2008).  Gwelaf yr her o greu gwers ar gynhwysedd yn gyfle i mi roi fwy o gyfrifoldeb i’r dysgwyr i arwain ei ddysgu sydd yn medru ysgogi’r dysgwyr i gymryd cyfrifoldeb. Yn rhan o’r wers hon roeddwn wedi gofyn i’r dysgwyr i weithio o fewn parau i gwblhau’r dasg, rhoddais y rhyddid iddyn nhw ddewis partner er mwyn osgoi unrhyw ddysgwyr i golli ysgogiad os nad oedden yn hapus gyda’i phartner. Yn ôl Prifysgol Carnegie Melon ‘Positive group experiences, moreover, have been shown to contribute to student learning, retention and overall learning success’ (2016) mae’n bwysig iawn i blant i gael y cyfle i weithio gydag eraill er mwyn derbyn mwy o gefnogaeth o’i gilydd i gyflawni’r gwaith. Cytunwyd Vygotsky gyda hyn hefyd gan nodi fod sgaffald yn bwysig dywed bu rhyngweithio ag eraill yn ffurfio proses feddwl uwch gan nodi mai rhyngweithiadau cyfarwyddiadau cefnogol sydd yn arwain dysgu (2014).
Cyn dechrau cyfnod PAP nad oeddwn yn hollol anymwybodol ar faint o wybodaeth pwnc oedd gennaf. Roedd yn lawer haws i mi ddechrau didoli'r wybodaeth wahanol fyddaf angen ar bob gwers wrth i fi ddechrau cynllunio'r gwersi. Roedd yn bwysig i wneud ymchwil o flaen y wers er mwyn medru ateb cwestiynau gwahanol y dysgwyr o ran ffocws y wers. Mae hyn yn cyd-fynd gyda’r Safon SAC 2.1 sef ei bod hi’n bwysig i gael gwybodaeth a dealltwriaeth o’r pwnc a'i bod wedi gwneud ‘ymchwil ar gyfer addysgu’n drwyadl yn y cam hwn o’r hyfforddiant’ (Llywodraeth Cymru, 2009). Yn ôl , mae’n hollol bwysig i gael gwybodaeth a dealltwriaeth o bwnc y wers cyn ei ddysgu i’r plant gan wneud yn siŵr fy mod yn medru ateb unrhyw gwestiwn sydd yn cael ei chodi ar hyd y wers. Welais fod hyn yn darged hirdymor sydd yn medru fod yn darged personol i fy hun targed pob un wers fyddaf yn ei gynllunio. Gwelaf fod y targed yma yn un holl bwysig oherwydd os nad ydw i yn ymwybodol o’r wybodaeth i gyd am y pwnc penodol ni fydd y plant yn medru dysgu rhyw lawer am y pwnc ohonof i.
Pan gefais fy arsylwi gan fy Nhiwtor cefais darged o amseru’n well. Roeddwn yn hollol gytûn gyda’r targed hon oherwydd collais gofnod o’r amser felly nad oedd gennaf digon o amser i gwblhau fy nghlo i’r wers. Mae’r Safon SAC S.3.3.7 sydd yn datgan yr angen i athrawon yn medru trefnu, rheoli dysgu ac amser dysgu yn effeithiol (Llywodraeth Cymru 2009). Gan fod y wers tu allan nad oeddwn wedi cynllunio'r amser i’r dysgwyr nol ei chotiau a threfnu i fynd allan, felly erbyn y tro nesaf mae angen i mi wneud yn siŵr fy mod yn rhoi amser penodol i bob un rhan o’r wers er mwyn medru amseru’n well. Yn ôl y Teaching Channel gall amser helpu i wneud strwythur pendant ar gyfer y ffordd y caiff y dosbarth ei addysgu mae amser hefyd yn helpu i gadw'r dasg ar amser i’r dysgwyr ac mae terfynau amser yn helpu i gadw'r athrawes yn drefnus ac ar amser. Y ffordd ymlaen gyda’r targed hon hefyd yw rhoi amserydd ar y bwrdd gwyn er mwyn cadw at fy nghynllun wers i wneud yn siŵr nad oes unrhyw amser addysgu yn cael ei golli. Wrth i mi arsylwi fy nghyfnod nesaf o PAP darganfyddai bod y dosbarth yn defnyddio amserydd o bryd i’w gilydd i gadw at yr amser felly ni fydd yn effeithio ar y dysgwyr i mi ddefnyddio'r dull hwn.
Rwyf yn edrych ymlaen at y cyfnod nesaf o fy mhrofiad Addysgu Proffesiynol gan ddod mewn a strategaethau ymddygiad yn gynharach er mwyn cael fwy o hyder ar reoli’r dosbarth. Fy ngobaith fydd i ddod mewn ag strategaethau ymddygiad positif a negatif sydd yn cyd-fynd gyda pholisi’r ysgol. Y gobaith yw fydd y dysgwyr sydd yn chwarae lan yn y dosbarth yn medru gweld fod ymddygiad da yn cael eu gwobrwyo. Mae’r dull hon yn gytûn gyda damcaniaeth Burrhus Skinner, sef ailadrodd y patrymau yma o ymddygiad da er mwyn i alluogi plentyn i ddeall y gwahaniaeth rhwng ymddygiad dymunol ac annymunol. Wrth i mi gadw at adfyfyrio fy ngwersi gallaf gadw weld y cryfderau a’r gwendidau sydd gennaf er mwyn gwneud fwy o gynnydd pob dydd. Wrth i mi fod yn ymarferwr adfyfyriol mi fydd yn rhoi’r cyfle i mi i gadw defnyddio'r elfennau sydd yn fwy llwyddiannus ac i wella'r elfennau falle nad oedd mor llwyddiannus.

